Document ID: 32011R0381
Publication Date: 2011-04-18

Title and Content:
KOMISIJAS ĪSTENOŠANAS REGULA (ES) Nr. 381/2011
(2011. gada 18. aprīlis),
ar kuru atkāpjas no Regulas (EK) Nr. 967/2006 attiecībā uz termiņiem paziņošanai par cukura daudzumiem, kurus pārnes no 2010./2011. tirdzniecības gada
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 85. pantu saistībā ar 4. pantu,
tā kā:
(1)
Komisijas 2006. gada 29. jūnija Regulas (EK) Nr. 967/2006, ar ko nosaka sīki izstrādātus piemērošanas noteikumus Padomes Regulai (EK) Nr. 318/2006 attiecībā uz cukura produkciju, kura pārsniedz kvotu (2), 17. pantā paredzēti termiņi, kuros dalībvalstīm ir jāpaziņo Komisijai par cukura daudzumiem, kurus pārnes uz nākamo tirdzniecības gadu.
(2)
Atkāpjoties no 63. panta 2. punkta a) apakšpunkta Regulā (EK) Nr. 1234/2007, ar 1. pantu Komisijas Regulā (ES) Nr. 848/2010 (3) attiecībā uz 2010./2011. tirdzniecības gadu tika pagarināti termiņi, kuros dalībvalstīm ir jānosaka termiņš, līdz kuram uzņēmumiem ir jāpaziņo dalībvalstīm savs lēmums pārnest cukura produkcijas pārpalikumus.
(3)
Līdz ar to termiņi, kuros dalībvalstīm ir jāpaziņo Komisijai par pārnesamajiem daudzumiem saskaņā ar 17. pantu Regulā (EK) Nr. 967/2006, ir attiecīgi jākoriģē.
(4)
Tāpēc attiecībā uz 2010./2011. tirdzniecības gadu ir vajadzīga atkāpe no termiņiem, kas noteikti Regulas (EK) Nr. 967/2006 17. panta a) un b) punktā.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 967/2006 17. panta a) un b) punkta, dalībvalstis ne vēlāk kā 2011. gada 1. septembrī paziņo Komisijai cukurbiešu un cukurniedru cukura daudzumus no 2010./2011. tirdzniecības gada, kas ir pārnesami uz nākamo tirdzniecības gadu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Tā ir spēkā līdz 2011. gada 30. septembrim.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 18. aprīlī

Classification:
Level 1 Categories: 100157
100156
Level 2 Categories: 100257
100245
100246
100256
Level 3 Categories: 2972
4314
2736
2443
All Categories: 2173
2733
2972
4314